قانون اور انصاف کی وزارت
وزیر اعظم، کل آئی ٹی اے ٹی کی کٹک بینچ کے آفس –کم –رہائشی کمپلیکس کا ،افتتاح کریں گے
نئی دہلی، 10 نومبر 2020: آمدنی ٹیکس اپیلٹ ٹرائبونل کے صدر جسٹس پی پی بھٹ نے وزیراعظم جناب نریندر مودی کے ذریعہ آئی ٹی اے کی کٹک بینچ کے آفس –کم –رہائشی کمپلیکس کے کل افتتاح کرنے کے بارے میں میڈیا کو جانکاری دی ۔وزیراعظم ہند جناب نریندر مودی11نومبر 2020 کو تیسرے پہر ساڑھے چار بجے کٹک میں آمدنی ٹیکس اپیلٹ ٹرائیونل کے جدید ترین، آفس – کم -رہائشی کمپلیکس کا افتتاح کریں گے۔افتتاحی تقریب میں ورچوئلی طورپر، قانون اور انصاف ، مواصلات اور الیکٹرانکس اور معلوماتی ٹکنالوجی کے وزیر جناب روی شنکر پرساد ،قدرتی گیس اور فولاد کے مرکزی وزیر جناب دھرمیندر پردھان ،اوڈیشہ کے وزیر اعلیٰ جناب نوین پٹنائک ،اوڈیشہ ہائی کورٹ کے چیف جسٹس اور جج صاحبان، آمدنی ٹیکس ایپلیٹ ٹرائبونل کے صدر جسٹس پی پی بھٹ ڈائریکٹ ٹیکسز کے مرکزی بورڈ کے چیئر مین جناب پی سی مودی آئی ٹی اے ٹی کے نائب صدراور اراکین ، محکمہ جاتی افسران اور دفتری عہدےداران نیز ملک بھر کی مختلف بار ایسوسی ایشن کے اراکین شرکت کریں گے۔
جناب بھٹ نے کہا کہ آئی ٹی اے ٹی کٹک تقریباََ پچھلے 50 برسوں سے 1970 سے کرائے کی عمارت میں کام کررہا ہےاور ریاست اوڈیشہ سے موصول ہونےوالی ا پیلیں اس کے دائرہ اختیار میں آتی ہیں۔ لہٰذا اس کمپلیکس کے افتتاح سے ضرورتمندوں کو انصاف فراہم کرانے میں آئی ٹی اے ٹی کٹک بینچ کو مدد ملے گی۔اچھی رابطہ سہولت کے ساتھ نئی بلڈنگ میں فراہم کردہ ای- کورٹ سہولت کے ساتھ کٹک بینچ ان اپیلوں کی سماعت اور انہیں نمٹانے کے مقابل ہوسکے گی جو کلکتہ زون کی دیگر بینچوں میں زیر التوا ہیں اور جو اس وقت غیر فعال ہیں۔ ان میں رانچی ، پٹنہ اور گواہاٹی شامل ہیں۔
آئی ٹی اے ٹی کی کٹک بینچ 23 مئی 1970 کو وضع کی گئی اور اس نے کام کرنا شروع کردیا تھا۔کٹک بینچ کردیاتھا ۔کٹک بینچ کے دائرہ اختیار تمام اوڈیشہ کا احاطہ کرتا ہے۔ آئی ٹی اے ٹی کا نوتعمیر شدہ آفس کم رہائشی کمپلیکس 1.60 ایکڑ آراضی کے رقبے پر پھیلا ہوا ہے،جسے اوڈیشہ کی ریاستی سرکار نے سن 2015 میں بلاقیمت اسے الاٹ کیا تھا۔آفس کمپلیکس کا مجموعی تعمیر شدہ رقبہ 1938 مربع اسکوائر میٹر ہے ،جس میں تین منزلیں ہیں۔اس کے علاوہ اس میں ، وسیع رقبے والا کورٹ کا کمرہ، جدید ترین ریکارڈ روم ،بینچ کے اراکین کے لئے پورے طور پر لیس چیمبر س ، لائبریری کا کمر ہ ، جدید ترین آلات سے لیس کانفرنس ہال جس میں درخواست کنندگان ،کے لئے بڑا رقبہ ، وکیلوں، چارٹرڈ اکاؤنٹنس کے لئے بارروم وغیرہ شامل ہیں۔
اس موقع پر آئی ٹی اے ٹی سے متعلق ایک ای – کوفی ٹیبل بک کے ساتھ ساتھ’ سن 2014 سے براہ راست ٹیکسو ں میں اصلاحات ‘ کو بھی جاری کیا جائے گا۔
کووڈ وبا کے دوران آئی ٹی اے ٹی کی کارکردگی کا ذکر کرتے ہوئے، آئی ٹی اے ٹی کے صدر نے کہا کہ آئی ٹی اے ٹی نے پورے ملک کی شاخوں میں ورچوول کورٹ قائم کی ہے۔ آئی ٹی اے ٹی نے کووڈ-19 وبا کے سبب لاک ڈاؤن کی مدت کے دوران ورچوول سماعت کے لئے ان سہولیات کا مؤثر طور پر استعمال کیا ہے۔ اس مدت کے دوران آئی ٹی اے ٹی نے 7251 معاملات کو فیصل کیا جبکہ 3778 معاملات درج کیے گئے۔ انہوں نے کہا کہ آئی ٹی اے ٹی انصاف کو عوام کیلئے زیادہ قابل رسائی بنانے کی خاطر ٹیکنالوجی کا استعمال کررہی ہے۔ ای۔ فائلنگ کا ایک نیا پورٹل تیار ہے جو اپیل کی ای۔ فائلنگ، دستاویزات اور دیگر درخواستوں کی ای ۔ فائلنگ میں سہولت پیدا کریگا۔ نوٹس بورڈوں کو بدل کر ڈیجیٹل اسکرین میں تبدیل کیا جارہا ہے جن میں بنچوں کی تشکیل اور دیگر معلومات فراہم کی جارہی ہے۔ ای۔ آفس ورک پلیس کے اقدامات کو نافذ کیا جارہا ہے، نئی عمارت میں ای۔ کورٹ کی بہتر سہولیات فراہم کی جارہی ہیں جس سے کٹک کی شاخ کولکاتا زون سے باہررانچی ، پٹنہ اور گوہاٹی جیسی فی الحال غیرفعال شاخوں میں التوا میں پڑی اپیلوں کی بھی سماعت کرسکے گی۔
آئی ٹی اے ٹی کے بارے میں
انکم ٹیکس ایپلیٹ ٹرائیبونل ، جسے آئی ٹی اے ٹی کے طور پر بھی جانا جاتا ہے، براہ راست ٹیکسوں کے شعبے میں ایک اہم آئینی ادارہ ہے اور اس کے احکامات کو آخری فیصلہ سمجھا جاتا ہے۔ سردست جھارکھنڈ ہائی کورٹ اور گجرات ہائی کورٹ کے سابق جج جناب جسٹس  پی پی بھٹ اس کے صدر ہیں۔
آئی ٹی اے ٹی کی پہلی ٹرائبونل 25 جنوری 1941 کو قائم کی گئی تھی ، اسے مدر ٹرائبونل کے طور پر بھی جانا جاتا ہے۔ 1941 میں دہلی، بمبئی اور کلکتہ میں تین شاخوں کے ساتھ شروع ہوئی آئی ٹی اے ٹی بھارت کے 30 شہروں میں 63 شاخوں اور دو سرکٹ بنچوں پر مشتمل ہے۔ آئی ٹی اے ٹی کا نعرہ ہے ‘‘نشپکش سلبھ ستور نیائے’’ جس کا مطلب ہے غیرجانبدار، آسان اور تیز تر انصاف ۔ 79 سال کے اس کے قیام کے دوران آئی ٹی اے ٹی نے بھارت میں تمام درخواست گزاروں کو انصاف دلانے میں نمایاں خدمات انجام دی ہیں۔